**Cele cinci minute ale sufletului**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cele cinci minute ale

Sufletului mă

Traversează rar, subtil,

Cu întreruperi

De voci și

Răscruci de delir...

Mă apropii de mine

Însămi și

Mă privesc- redusă

La tăceri,

Ca o reflecție

Venită de nicăieri.

De întrebări nu

Mai e loc,

Nici de dureri...

Încremenit,

Spațiul în sine

S-a topit,

Căutându-se în

Efemer

Nestingherit....

Uitat în granițele sale,

Apusul mi l-am zidit

Într-o culoare

De tablou în care adineauri

Parcă m-am rătăcit...

Și totul e mai clar ca

Niciodată,

Sau poate în timp

Rămas-am suspendată-

Ca o notă muzicală

Lipsită de emoții sau

Portativ...

Port cu mine

Timpul.

În cele cinci colțuri

Ale sufletului,

Sunt, poate, pe cale

Să-mi alcătuiesc,

Timid,

Infinitul...